कहा- हमें धमकी मिल रही; ओडिशा हादसे वाले स्टेशन पर फिलहाल ट्रेन नहीं रुकेंगी
Dainik Bhaskar Morning News and Latest Headlines; Here are today's top stories for you On Dainik Bhaskar. ओडिशा रेल हादसा...CBI ने बहनगा स्टेशन को सील किया:अब यहां कोई भी ट्रेन नहीं रुकेगी; CBI ने जरूरी दस्तावेज भी जब्त किए - मणिपुर हिंसा... BJP विधायक ने लगाया ड्रॉप बॉक्स: लिखा- छीने गए हथियार यहां जमा करें, आपकी पहचान उजागर नहीं की जाएगी
नमस्कार,
कल की बड़ी खबर कुश्ती संघ के पूर्व अध्यक्ष बृजभूषण सिंह की गिरफ्तारी की मांग कर रहे पहलवानों की रही। इन्होंने एशियन गेम्स में हिस्सा नहीं लेने की बात कही है। एक खबर ओडिशा के उस स्टेशन की थी, जहां 9 दिन पहले देश का तीसरा सबसे बड़ा रेल हादसा हुआ था।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर…
अब कल की बड़ी खबरें...
1. साक्षी बोलीं- समझौते के लिए धमकी मिल रही, मुद्दा सुलझने तक एशियन गेम्स नहीं खेलेंगे
कुश्ती संघ के पूर्व अध्यक्ष बृजभूषण सिंह की गिरफ्तारी पर अड़े पहलवानों ने मुद्दा हल होने तक एशियन गेम्स नहीं खेलने का फैसला लिया है। एशियन गेम्स का आयोजन इस साल 23 सितंबर से 8 अक्टूबर तक होना है। साक्षी मलिक ने बताया कि समझौते के लिए पहलवानों पर दबाव बनाया जा रहा है।
उन्होंने कहा, 'हमें धमकी भरे कॉल भी आ रहे हैं। कहा जा रहा है कि समझौता कर लो, नहीं तो करियर खत्म हो जाएगा।' वहीं, बजरंग पूनिया ने कहा, 'सरकार बृजभूषण की गिरफ्तारी के लिए तैयार नहीं है।केंद्र ने 15 जून तक का समय लिया है। कार्रवाई नहीं हुई तो गिरफ्तारी के लिए फिर से धरना दिया जाएगा।'
पूरी खबर यहां पढ़ें...
2. ओडिशा हादसे वाले स्टेशन पर कोई ट्रेन नहीं रुकेगी; CBI ने बहानगा स्टेशन को सील किया
ओडिशा रेल हादसे की जांच कर रही CBI ने बहानगा स्टेशन को सील कर दिया है। अगले आदेश तक स्टेशन पर कोई भी पैसेंजर ट्रेन या मालगाड़ी नहीं रुकेगी। हर दिन यहां से करीब 170 ट्रेन गुजरती हैं। हादसे के बाद यहां 7 ट्रेन रुक रही थीं। पहले कितनी ट्रेन रुकती थी, इसकी जानकारी नहीं है।
CBI ने स्टेशन में मौजूद सभी दस्तावेज चेक किए। साथ ही लॉग बुक और इलेक्ट्रॉनिक डिवाइस जब्त कर लिए। 2 जून को बालासोर में दो सुपरफास्ट एक्सप्रेस और एक मालगाड़ी की टक्कर हुई। जिसमें 288 लोगों की मौत हो हुई थी, 1208 लोग घायल हुए थे।
पूरी खबर यहां पढ़ें...
3. INS विक्रमादित्य-विक्रांत पहली बार एक साथ दिखे; नेवी की एक्सरसाइज में शामिल हुए
नेवी ने पहली बार एयरक्राफ्ट कैरियर INS विक्रमादित्य और INS विक्रांत को एक साथ समुद्र में उतारा। ऐसा अरब सागर में चल रही नेवी एक्सरसाइज के दौरान हुआ। इन एयरक्राफ्ट कैरियर से फाइटर जेट्स और हेलिकॉप्टर्स ने उड़ान भरी। इसके अलावा सबमरीन की भी टेस्टिंग हुई।
जनवरी 1997 में रिटायर हुए INS विक्रांत को 25 साल बाद सितंबर 2022 में फिर से नेवी में शामिल किया गया था। ये देश में बना सबसे बड़ा वॉरशिप है। वहीं INS विक्रमादित्य रूस में बना वॉरशिप है। इसे जून 2014 में नेवी में कमीशन किया गया था।
पूरी खबर यहां पढ़ें...
4. मणिपुर हिंसा: BJP विधायक ने लगाया ड्रॉप बॉक्स, लिखा- छीने गए हथियार यहां जमा करें
मणिपुर की राजधानी इंफाल में एक भाजपा विधायक ने घर के बाहर बॉक्स रखा है। इस पर लिखा गया है कि जिन लोगों ने पुलिस से हथियार लूटे हैं, उन्हें यहां जमा कर दें। हथियार जमा करने वालों की पहचान का खुलासा नहीं किया जाएगा।
दरअसल, हिंसा के दौरान उपद्रवियों ने मणिपुर राइफल्स और असम पुलिस के हथियार लूटे थे। सुरक्षाबलों ने सर्च ऑपरेशन में अब तक 953 हथियार बरामद किए हैं। राज्य में 39 दिन से जारी हिंसा में 100 से ज्यादा लोग मारे जा चुके हैं। 37 हजार से ज्यादा लोग 272 राहत शिविरों में रहने को मजबूर हैं।
पूरी खबर यहां पढ़ें...
5. पूर्व ब्रिटिश PM बॉरिस जॉनसन ने सांसदी छोड़ी, बोले- मुझे साजिशन फंसाया जा रहा 
ब्रिटेन के पूर्व प्रधानमंत्री बॉरिस जॉनसन ने सासंदी से इस्तीफा दे दिया है। उन पर कोरोना के दौरान PM दफ्तर में पार्टी करने के आरोप हैं। इसकी जांच कर रही संसद की कमेटी ने उनके इस्तीफे से पहले अपनी रिपोर्ट सौंपी। जिसमें बॉरिस पर पाबंदियां लगाने की बात कही गई है।
वहीं बोरिस का आरोप है कि जांच में शामिल सांसद उनका पॉलिटिकल करियर खत्म करना चाहते हैं। इस्तीफे के बाद बोरिस जॉनसन ने कहा- कुछ लोग साजिशन मुझे फंसा रहे हैं, वो अभी तक कोई सबूत नहीं दे पाए हैं। चंद लोग मिलकर मुझे बाहर निकाल रहे हैं।
पूरी खबर यहां पढ़ें...
कुछ अहम खबरें हेडलाइन में...
खबर लेकिन हटके...
प्लेन क्रैश के 40 दिन बाद अमेजन के जगंल में जिंदा मिले 4 बच्चे 
कोलंबिया के अमेजन के जंगलों में प्लेन क्रैश के 40 दिन बाद 4 बच्चे जिंदा मिले। ये सभी भाई-बहन हैं। 1 मई को हुए हादसे में पायलट समेत 3 लोग मारे गए थे। इनमें बच्चों की मां भी शामिल थी।
हादसे के बाद चारों बच्चे लापता हो गए थे। मिलिट्री ने इन्हें खोजने के लिए रेस्क्यू ऑपरेशन चलाया। इस दौरान जंगल में बच्चों के कदमों के निशान और दूध की बोतल मिली। इनके जरिए मिलिट्री बच्चों तक पहुंची। पढ़ें पूरी खबर...
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...